
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Разрешение за изменение на ПУП-ПРЗ за УПИ VI, кв.38 по плана на ж.к. “Възраждане“, ПИ с идентификатори 07079.614.167 и 07079.614.162 по КК на гр.Бургас и частично изменение на уличната регулация на ул. „Фердинандова“, в обхват на кв.38 по плана на ж.к. „Възраждане“, гр.Бургас
УВАЖАЕМИ ОБЩИНСКИ СЪВЕТНИЦИ,
В Община Бургас е внесено заявление с вх.№94-01-6843/3/08.06.2018г. от А. Христов, в качеството му на пълномощник на Н. Чолаков, Й. Султанова и А. Чолаков - собственици на ПИ с идентификатор 07079.614.167 по КК на гр. Бургас и С. Манахова и А. Проданов – собственици на ПИ с идентификатор 07079.614.162 по КК на гр. Бургас, с искане за разрешаване изработване на проект за изменение на ПУП-ПРЗ в кв.38 по плана на ж.к. “Възраждане“, с цел частично изменение на уличната регулация на ул. „Фердинандова“, промяна границата на УПИ VI и обособяване на нови УПИ за ПИ с идентификатори 07079.614.167 и 07079.614.162 по КК на гр.Бургас.

Към заявлението са приложени: документи за собственост, скица на поземлените имоти, извадка от действащ ПУП и КК и скица-предложение за изменение на ПУП-ПРЗ със задание за проектиране. 

Съгласно действащ ОУП на гр.Бургас, одобрен с Решение 51-1/21.07.2011г. на Общински съвет Бургас, имотите, попадат в устройствена зона 6/Жг - Жилищна устройствена зона с преобладаващо застрояване с голяма височина. Състои се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други, с допустими показатели за застрояване, както следва: Височина над 15м., Пл.застр. до 80%, Кинт до 3.0 и П озел.мин.20%. 

Съгласно действащ ПУП, одобрен със Заповед №1232/09.11.2004г. на Заместник-кмет на Община Бургас, УПИ VI е отреден за “комплексно жилищно застрояване и КОО“ с предвидено запазване на съществуващите в УПИ жилищни сгради. 

Със Заповед №65/26.01.2000г. на Кмета на Община Бургас в КП на ж.к. “Възраждане“, гр. Бургас,  е въведен нов ПИ с пл.№24. Със Заповед №335/10.04.2000г. на Кмета на Община Бургас в КП на ж.к. “Възраждане“, гр .Бургас,  е въведен нов ПИ с пл.№23.

Със Заповед №РД-18-9/30.01.2009г. на изпълнителният директор на АГКК е одобрена КК  на гр.Бургас, с която за ПИ с пл.№24 е отреден ПИ с идентификатор 07079.614.162, а за ПИ с пл.№23 е отреден ПИ с идентификатор 07079.614.167. ПИ попадат частично в уличната регулация на ул. “Фердинандова“ и УПИ VI в кв.38 по плана на ж.к. “Възраждане“ – общинска собственост. Имотите към момента не са урегулирани и няма започната процедура за отчуждаването им. По отношение на тях действащият план не е приложен. Към настоящия момент сроковете за отчуждаване по чл.208 от ЗУТ са изтекли.

С представеното техническо задание и предложението за изменение на ПУП се предлага да се измени частично уличната регулация на ул. “Фердинандова“ в обхват на кв.38, промяна на границите на УПИ VI в кв.38 по плана на ж.к. “Възраждане“ и обособяване три нови самостоятелни УПИ – самостоятелни УПИ за неурегулираните ПИ 07079.614.167 и 07079.614.162, при условията на чл.16 от ЗУТ, с приложена редукция от 10% и нов УПИ VI – общинска собственост, при съобразяване с изградените сгради и трасетата на подземната инфраструктура. В новообособените самостоятелни УПИ за ПИ 07079.614.167 и 07079.614.162 се предвижда ново свободно застрояване, посочено с ограничителни линии на застрояване, разположено на нормативни отстояния от регулационните граници и от сгради в съседни УПИ, включително и през улица, с височина частично 12 и 15м., с показатели за застрояване за устройствена зона Жг, в съответствие с допустимите съгласно действащ ОУП на гр.Бургас, както следва: Пл.застр. до 80%, Кинт до 3.0, Позел.мин.20% и задължително паркиране в границите на УПИ. С предложението за изменение на ПУП, за достъп до новообособените УПИ, се предлага да се обособи алея с усилена настилка, в обвръзка със задънена улица с о.т.468б-468в по действащ ПР и ул.  “Фердинандова“, при което кв.38 се разделя на два нови квартала – кв.38 и кв.38А. 
През имотите преминават и други мрежи на техническата инфраструктура, за които е необходимо изготвяне на схеми за техното изместване и съгласуването им с експлоатационните дружества.

В границите на кв.38 има наличие на едроразмерна растителност, на която е извършен оглед на място от експерти при Община Бургас и е изготвено становище, в което е описано, че две от дърветата (бряст) е задължително да се запазят и ПУП следва да бъде изготвен, при съобразяване с тях.

Предложението е разгледано на заседание на ОЕСУТ, проведено на 27.02.2019г. и с решение, обективирано в Протокол№5/27.02.2019г. по т.10 от дневния ред е изразено положително становище. 
Предвид изложеното и на основание чл.21, ал.1, т.11 от ЗМСМА, чл.124а, ал.1 и чл.134, ал.1, т.1 и ал.2, т.1 от ЗУТ, във връзка с чл.16, ал.1 от ЗУТ и Протокол №5/27.02.2019г. на ОЕСУТ, предлагам Общински съвет Бургас да вземе следното 
РЕШЕНИЕ:
На основание чл.21, ал.1, т.11 от ЗМСМА, във връзка с чл.124а, ал.1 и чл.134, ал.1, т.1 и ал.2, т.1 от ЗУТ, във връзка с чл.16, ал.1 от ЗУТ, Общински съвет Бургас одобрява задание за изменение на ПУП-ПРЗ УПИ VI, кв.38 по плана на ж.к. “Възраждане“, ПИ с идентификатори 07079.614.167 и 07079.614.162 по КК на гр. Бургас и частично изменение на уличната регулация на ул. „Фердинандова“, в обхват на кв.38 по плана на ж.к. „Възраждане“, гр.Бургас и разрешава изготвяне на проект за изменение на ПУП-ПРЗ УПИ VI, кв.38 по плана на ж.к. “Възраждане“, ПИ с идентификатори 07079.614.167 и 07079.614.162 по КК на гр.Бургас и частично изменение на уличната регулация на ул. „Фердинандова“, в обхват на кв.38 по плана на ж.к. „Възраждане“, гр. Бургас, с цел частична промяна на уличната регулация на ул. „Фердинандова“, в обхват на кв.38 по плана на ж.к.“Възраждане“, промяна на границите на УПИ VI, урегулиране на самостоятелни УПИ за имоти с идентификатори 07079.614.167 и 07079.614.162 по КК на гр. Бургас и обособяване на нова алея от задънена улица с о.т.468б-468в до ул. “Фердинандова“. 
Проектът да се изготви в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ и Наредба №7/МРРБ за ПНУОВТУЗ и Наредба №РД-02-20-2 за Планиране и проектиране на комуникационно-транспортната система на урбанизираните територии. 
Решението да се разгласи по реда на чл.124б, ал.2 от ЗУТ.

Приложения: заявление с вх.№94-01-6843/3/08.06.2018г. от А. Христов; документи за собственост; скица на поземлените имоти; извадка от действащ ПУП и КК; скица-предложение за изменение на ПУП-ПРЗ; задание за проектиране; Протокол№5/27.02.2019г. по т.10 от дневния ред от заседание на ОЕСУТ
ДИМИТЪР НИКОЛОВ
Кмет на Община Бургас

